text: Зигемунд се справи с втората поставена Плишкова и ще играе с Халеп : TennisKafe
  Зигемунд се справи с втората поставена Плишкова и ще играе с Халеп
  WTA април 29, 2017 00:10 от TennisKafe
  Когато Лаура Зигемунд получи последната "уайлд кард" за турнира Porsche Tennis Grand Prix в Щутгарт, със сигурност не са били много хората, които са вярвали, че ще достигне до полуфиналите на надпреварата.
  Но представителката на домакините стори именно това след 7-6(3) 5-7 6-3 над втората поставена Каролина Плишкова.
  Успехът бе седми за Зигемунд над представителка на Топ 10 и трети за сезона. Трябва да се отбележи, че шест от тези успехи над актуални тенисистки от десятката са на клей.
  На полуфиналите световната №49 ще се изправи срещу Симона Халеп, която спечели с 6-3 6-1 срещу Анастасия Севастова.